**NOTĂ INFORMATIVĂ**

la proiectul ordinului ministrului finanțelor

cu privire la modificarea și completarea Ordinului ministrului finanțelor nr.50/2017

|  |
| --- |
| **1.** **Denumirea autorului şi, după caz, a participanților la elaborarea proiectului**   |
| Ministerul Finanțelor, Serviciul Fiscal de Stat |
| **2. Condițiile ce au impus elaborarea proiectului de act normativ şi finalitățile urmărite** |
| Proiectul ordinului nominalizat a fost elaborat în scopul completării prevederilor Ordinului nr.50/2017 privind aprobarea unor formulare-tip ce atestă rezidența şi impozitul pe venit achitat de către nerezidenții Republicii Moldova (Monitorul Oficial al Republicii Moldova, 2017, nr.92-102, art.625), cu prevederile Codului fiscal. În vederea facilitării obținerii Certificatului de rezidență și a Certificatelor privind atestarea veniturilor de către contribuabili, a fost stabilită posibilitatea de depunere/ridicare a Cererilor și a Certificatelor vizate în Ordin prin intermediul unui reprezentant, conform art.244 din Codul fiscal.Totodată, potrivit art.13 alin.(2) din Legea nr.91/2014 privind semnătura electronică şi documentul electronic, documentul electronic semnat cu semnătură electronică simplă sau cu semnătură electronică avansată necalificată este asimilat, după efectele sale, cu documentul analog pe suport de hârtie, semnat cu semnătură olografă, doar în cazurile stabilite expres de actele normative sau de acordul părţilor privind aplicarea semnăturilor electronice, cu respectarea condiţiilor stipulate la art.16 alin.(1) din Legea nr.91/2014.În același timp, conform art.1291 alin.(1) din Codul fiscal, actele Serviciului Fiscal de Stat se trimit destinatarului prin poştă cu scrisoare recomandată şi cu aviz de primire sau prin orice alt mijloc care să asigure confirmarea primirii lor (telegramă, fax, e-mail etc.) ori se înmânează personal destinatarului sau altor persoane indicate la alin.(2) din articolul menționat de către Serviciul Fiscal de Stat. Prin urmare, pentru a exclude necesitatea deplasării contribuabilului la organul fiscal pentru ridicarea Certificatului de rezidență, se propune completarea Ordinului nominalizat cu norme ce prevăd posibilitatea expedierii certificatului de rezidență în format electronic, ceea ce ar facilita interacțiunea acestuia cu Serviciul Fiscal de Stat. |
| **3.** **Principalele prevederi ale proiectului şi evidențierea elementelor noi**   |
| Modificările și completările propuse la Ordinul ministrului finanțelor nr.50/2017 rezultă atât din necesitatea aducerii în concordanță a Ordinului vizat cu prevederile Codului fiscal, cât și din motivul facilitării obținerii de către persoanele fizice și cele juridice a Certificatelor aprobate prin Ordinul menționat.  |
| **4. Fundamentarea economico-financiară** |
| Prezentul proiect al ordinului ministrului finanțelor nu necesită cheltuieli de la bugetul public. |
| **5. Modul de încorporare a actului în cadrul normativ în vigoare** |
|  |
| **6.** **Avizarea şi consultarea publică a proiectului**   |
|  În conformitate cu art.15 din Legea nr. 239/2008 privind transparența în procesul decizional, la data de \_\_\_\_\_\_\_\_\_\_\_\_\_\_\_, pe pagina web a Ministerului Finanțelor a fost plasat proiectul Ordinului Ministrului Finanțelor cu privire la modificarea și completarea Ordinului Ministrului Finanțelor nr.50/2017. |